དྲི་བསང་གི་དུ་བ་སྔར་བཞིན་སྔོ་ལྷོག་ལྷོག་ངང་དགུང་ལ་འཕྱུར་བཞིན་འདུགགློ་བུར་དུ་ཁོའི་རྣ་ལམ་དུ་བྱིས་པའི་ངུ་སྒྲ་ཞིག་ལྷང་ལྷང་དུ་གྲགས་བྱུང་།ཁོས་བྱིས་པའི་ངུ་སྐད་གྲགས་སའི་ཕྱོགས་སུ་མིག་ཟུང་ལན་གཅིག་འཕངས་པ་ན།དད་ལྡན་མང་ཚོགས་དུ་མས་རང་འགུལ་གྱིས་རུ་བསྟར་མི་སྒྲིག་པར་གཡས་གཡོན་གཉིས་སུ་ཨུ་ཚུགས་ཀྱིས་འཚང་བཞིན་འདུགདེའི་རྗེས་སུ་མི་མང་པོས་རང་ལུས་ཀྱི་ཤེད་ཤུགས་ཡོད་རྒུ་ཕྱིར་བཏོན་ནས་ཡར་འབུད་མར་འབུད་བྱེད་ཀྱིན་འདུག་པས།བྱིས་པ་ཆུང་ངུ་དེ་དག་དང་།བགྲེས་སོང་ལ་ལ་ཁོ་ཚོའི་ལུས་པོའི་བར་དུ་བཙིར་ནས་སྡུག་སྐད་འཆོར་བཞིན་ཡོད་པ་དང་།བྱིས་པ་ལ་ལ་རུ་གྲལ་གྱི་ཀློང་ནས་བརླགས་ཏེ་ཁོ་ཚོའི་ཁྱིམ་བདག་རྣམས་དངངས་འཚབ་ཆེན་པོས་རུ་གྲལ་ནས་ཕྱིར་དོན་ནས་རང་རང་གི་བྱིས་པ་འཚོལ་བཞིན་འདུགཁོ་ཚོའི་གདོང་ལ་དངངས་འཚབ་དང་བྲེད་ཤའི་རྣམ་པས་ཡོངས་སུ་བཀང་འདུགདུས་ཡུན་རིང་བོ་ཞིག་གི་དུས་ཚོད་ནང་བྱིས་པ་ཚོའི་ངུ་སྐད་མཚམས་ཆད་མ་བྱུང་ལ།བགྲེས་སོང་ལ་ལའི་འཁུན་སྒྲ་ཡང་ལྷིང་འཇགས་ཐབས་མ་བྱུང་།ཁོའི་འཁྲིས་སུ་ལངས་ནས་བསྡད་ཡོད་པའི་ཨ་མདོའི་རྒན་མོ་ཞིག་གིས་གདོང་ལ་སྐྱི་གཡའ་བའི་ཉམས་སྣང་ཞིག་སྟོན་ཞོར།ལྷ་སའི་ཇོ་བོ་མཇལ་ཐུབ་མིན་ངས་ཤེས་མ་སོང་།འོན་ཀྱང་།མུ་མཐུད་ནས་འཚང་ཀ་བརྒྱབ་ན།དབུགས་ཀྱི་རྒྱུ་བ་ཆད་དེ་གཤིན་རྗེ་ཆོས་རྒྱལ་མཇལ་ས་རེདཅེས་ཤོད་བཞིན་འདུག་ཅིང་།བགྲེས་སོང་འགའ་རེས་དངན་པ་རིང་མོ་ཞིག་འཐེན་བཞིན།མི་དེ་ཚོ་ལྷ་སའི་ཇོ་བོ་མཇལ་མཁན་གྱི་དད་ལྡན་པ་རེད་ཟེར་ན་སུའི་རྣ་བར་འགྲོ་སྲིདཅེས་རྗོད་ཀྱིན་འདུག